**PATVIRTINTA**

Pirkimo komisijos 2022-12-23 posėdžio protokolu Nr. 2

**Logo, company name

Description automatically generated**

**Graphical user interface, text

Description automatically generated**

**A picture containing diagram

Description automatically generated**

**AB „Akmenės cementas“**

J. Dalinkevičiaus g. 2, LT-85118 Naujoji Akmenė

Įmonės kodas 153009143

**KONKURSO SĄLYGOS**

|  |
| --- |
| **rangos darbų pagal TECHNINĮ projektą „SANDĖLIAVIMO PASKIRTIES PASTATO STATYBOS, KITOS PASKIRTIES INŽINERINIŲ STATINIŲ STATYBOS, GAMYBOS PASKIRTIES PASTATO PAPRASTOJO REMONTO KEIČIANT PASKIRTĮ Į SANDĖLIAVIMO, j. dALINKEVIČIAUS G. 2, nAUJOJOJE AKMENĖJE PROJEKTAS“ PIRKIMAS** |

**2022-12-23**

# TURINYS

[TURINYS 2](#_Toc122687004)

[1. BENDROSIOS NUOSTATOS 3](#_Toc122687005)

[2. PIRKIMO OBJEKTAS 3](#_Toc122687006)

[3. TIEKĖJŲ KVALIFIKACIJOS REIKALAVIMAI 3](#_Toc122687007)

[4. PASIŪLYMŲ RENGIMAS, PATEIKIMAS, KEITIMAS 6](#_Toc122687008)

[5. KONKURSO SĄLYGŲ PAAIŠKINIMAS IR PATIKSLINIMAS 7](#_Toc122687009)

[6. PASIŪLYMŲ NAGRINĖJIMAS IR VERTINIMAS 7](#_Toc122687010)

[7. PASIŪLYMŲ ATMETIMO PRIEŽASTYS 8](#_Toc122687011)

[8. DERYBOS 8](#_Toc122687012)

[9. SPRENDIMAS DĖL LAIMĖTOJO NUSTATYMO 9](#_Toc122687013)

[10. PIRKIMO SUTARTIES SĄLYGOS 9](#_Toc122687014)

[11. BAIGIAMOSIOS NUOSTATOS 10](#_Toc122687015)

[12. PRIEDAI 10](#_Toc122687016)

[Konkurso sąlygų 1 priedas 11](#_Toc122687017)

[Konkurso sąlygų 2 priedas 12](#_Toc122687018)

# 1. BENDROSIOS NUOSTATOS

* 1. AB „Akmenės cementas“ (toliau – Pirkėjas), įgyvendindama projektą „CO2 išmetimų mažinimas pakeičiant iškastinį kurą alternatyviu“, numato įsigyti: **rangos darbus pagal techninį projektą „Sandėliavimo paskirties pastato statybos, kitos paskirties inžinerinių statinių statybos, gamybos paskirties pastato paprastojo remonto keičiant paskirtį į sandėliavimo, J. Dalinkevičiaus g. 2, Naujojoje Akmenėje projektas“** (toliau – Pirkimas).
  2. Pirkimas vykdomas vadovaujantis aktualios redakcijos Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 „Dėl ūkio subjektų, kurie nėra perkančiosios organizacijos pagal Lietuvos Respublikos viešųjų pirkimą įstatymą, pirkimų vykdymo ir priežiūros tvarkos aprašo patvirtinimo“, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – Konkurso sąlygos).
  3. Skelbimas apie Pirkimą paskelbtas APVA skelbimų skiltyje [www.apva.lt](http://www.apva.lt) 2022 m. gruodžio 23 d.
  4. Skelbimas apie Pirkimą taip pat paskelbtas ir yra vykdomas viešųjų pirkimų platformos „Mercell“ priemonėmis.
  5. Pirkėjas yra pridėtinės vertės mokesčio (toliau – PVM) mokėtojas. PVM mokėtojo kodas – LT530091413.
  6. Pirkimą organizuoja ir vykdo Pirkėjo sudaryta pirkimo komisija (toliau – Komisija).
  7. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
  8. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su Pirkimo procedūromis susijusius pranešimus viešųjų pirkimų platformos „Mercell“ priemonėmis: pirkimų vadybininkė Eglė Jankauskienė (tiesioginis kontaktas: el.p. [egle.jankauskiene@cementas.lt](mailto:egle.jankauskiene@cementas.lt), tel.nr. 842558315). Techniniais viešųjų pirkimų platformos „Mercell“ klausimas reikalinga kreiptis į klientų aptarnavimo specialistą Vainių Danišauską (el.p. [vada@mercell.com](mailto:vada@mercell.com), tel.nr. 867388676).

# PIRKIMO OBJEKTAS

* 1. Pirkimo objektas - **rangos darbai pagal techninį projektą „Sandėliavimo paskirties pastato statybos, kitos paskirties inžinerinių statinių statybos, gamybos paskirties pastato paprastojo remonto keičiant paskirtį į sandėliavimo, J. Dalinkevičiaus g. 2, Naujojoje Akmenėje projektas“.** Perkamo objekto savybės nustatytos kartu su Konkurso sąlygomis pateiktoje techninėje specifikacijoje ir pridedamuose dokumentuose.
  2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
  3. Šis pirkimas į dalis neskaidomas, todėl pasiūlymas turi būti pateiktas visai nurodytai pirkimo objekto apimčiai.
  4. Visi Konkurso sąlygose ir sutartyje numatyti darbai susiję su pirkimo objektu turi būti atlikti iki 2023 m. gruodžio 31 d. Darbų atlikimo vietos adresas – J. Dalinkevičiaus g. 2, Naujoji Akmenė, LT-85118.

# TIEKĖJŲ KVALIFIKACIJOS REIKALAVIMAI

* 1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

| **Eil.**  **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| **Bendrieji kvalifikacijos reikalavimai** | | | |
| 3.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |
| **Ekonominės ir finansinės būklės, techninio ir profesinio pajėgumo reikalavimai** | | | |
| 3.1.2. | Tiekėjo vidutinė metinė bendroji apyvarta iš veiklos, su kuria susijęs pirkimas, per pastaruosius 3 finansinius metus, turi būti ne mažesnė kaip 3.000.000,00 Eur be PVM. | Tiekėjo, neatitinkančio šio reikalavimo, pasiūlymas atmetamas | Tiekėjo atitinkamų metų pažyma apie veiklos apyvartą. Teikiama pažyma turi būti pasirašyta tiekėjo vadovo/jo įgalioto asmens ir vyriausiojo buhalterio arba kito asmens, turinčio teisę tvarkyti tiekėjo buhalterinę apskaitą pagal teisės aktus. |
| 3.1.3. | Tiekėjas per paskutinius 10 metų iki pasiūlymo pateikimo termino pabaigos yra įvykdęs bent tris remonto ir/ar rekonstrukcijos ir/ar naujos statybos darbų, kurių apimtyse buvo: technologinės įrangos montavimo darbai, gamybos linijos įrengimo/rekonstrukcijos darbai, plieno konstrukcijų (technologines įrangas palaikantys konstruktyvai, platformos, aptarnavimo aikštelės ir takai) gamybos ir montavimo darbai, elektros įrenginių montavimo iki 10 kV įtampos darbai, pramoninės automatikos įrengimų, montavimo, paleidimo ir derinimo darbai, sutartis, kurių vienos arba visų trijų sutarčių vertė bendrai yra ne mažesnė kaip 7.000.000,00 Eur be PVM bei sutarčių apimtyje buvo sumontuota ne mažiau kaip 500 tonų plieno konstrukcijų ir atliktų darbų rezultatai buvo tinkami. Tinkamai įvykdyta sutartis reiškia, kad darbai atlikti kokybiškai ir laiku, remontuoti, rekonstruoti ar pastatyti objektai perduoti užsakovui eksploatacijai. | Tiekėjo, neatitinkančio šio reikalavimo, pasiūlymas atmetamas | Laisvos formos per paskutinius 10 metų atliktų darbų sąrašas, kuriame būtų nurodyta: atliktų darbų pavadinimas, atlikti darbai, užsakovas, darbų atlikimo laikotarpis, sutarties vertė. Taip pat pateikiamos užsakovų pažymos, apie tai, kad atliktų darbų rezultatai buvo tinkami. |
| 3.1.4. | Tiekėjas užtikrina, kad darbams vykdyti turės ne mažiau kaip 1 (vieną) patyrusį specialistą Projekto vadovą, kuris bus atsakingas už darbų atlikimą, organizavimą, koordinavimą ir atsiskaitymą. | Tiekėjo, neatitinkančio šio reikalavimo, pasiūlymas atmetamas | Siūlomo Projekto vadovo laisvos formos atliktų darbų sąrašas ir/arba CV su atliktų darbų sąrašu. |
| 3.1.5. | Tiekėjas turi būti įsidiegęs kokybės vadybos ir aplinkos apsaugos sistemą pagal standartus ISO 9001, ISO 14001 arba lygiavertės kokybės vadybos ir aplinkos apsaugos vadybos priemones užtikrinančias, kad įmonėje vykstantys procesai, darantys įtaką kokybei, aplinkosaugai, atitinka minėtų standartų reikalavimus. Įsidiegta kokybės vadybos sistema ir aplinkos apsaugos sistema (ar priemonės) turi galioti šioms įmonės veikloms: gamyba ir montavimas; statinių statyba: gyvenamieji ir negyvenamieji pastatai; inžineriniai statiniai. | Tiekėjo, neatitinkančio šio reikalavimo, pasiūlymas atmetamas | Kokybės vadybos ir aplinkos apsaugos vadybos sistemos sertifikatai, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus) ir (arba) lygiaverčių kokybės vadybos ir aplinkos apsaugos vadybos užtikrinimo priemonių įsidiegimas patvirtinančių dokumentų kopijos ir informacija (pvz. Tiekėjo įsidiegtų kokybės vadybos priemonių ir aplinkos apsaugos vadybos standartų tikslus, reikalavimus ir priemones nurodytoms įmonėms veiklos aprašymas, kiti tiekėjo sertifikatai ar dokumentai patvirtinantys lygiaverčių kokybės vadybos sistemų ir aplinkos apsaugos sistemų įregistravimą (įsidiegimą) ar lygiaverčių kokybės vadybos aplinkos apsaugos priemonių taikymą). |

* 1. Jei bendrą pasiūlymą pateikia ūkio subjektų grupė, Konkurso sąlygų 3.1. punkte nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.
  2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.
  3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtiną jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

# PASIŪLYMŲ RENGIMAS, PATEIKIMAS, KEITIMAS

* 1. Pateikdamas pasiūlymą tiekėjas sutinka su šiomis Konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
  2. Pasiūlymas turi būti pateikiamas viešųjų pirkimų platformos „Mercell“ priemonėmis.
  3. Tiekėjas kainos pasiūlymą privalo pateikti pagal Konkurso sąlygų 2 priede pateiktą formą. Pasiūlymas, kartu su pasiūlymą papildančiais dokumentais, teikiamas viešųjų pirkimų platformos „Mercell“ priemonėmis. Pasiūlymas turi būti pasirašytas elektroniniu arba paprastu parašu tiekėjo arba jo įgalioto asmens.
  4. Pasiūlymą sudaro tiekėjo pateiktų dokumentų visuma:
     1. užpildyta pasiūlymo forma, parengta pagal Konkurso sąlygų 2 priedą;
     2. Konkurso sąlygose nurodytus minimalius kvalifikacinius reikalavimus pagrindžiantys dokumentai;
     3. Įgaliojimas ar kitas dokumentas (pvz. pareigybės aprašymas), suteikiantis teisę pasirašyti tiekėjo pasiūlymą, kopija (taikoma, kai pasiūlymą pasirašo ne įmonės vadovas, o įgaliotas asmuo);
     4. kita Konkurso sąlygose prašoma informacija ir (ar) dokumentai.
  5. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokia pasiūlymai bus atmesti.
  6. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  7. Pasiūlymas turi būti pateiktas iki 2023 m. sausio 24 d., 09:00 val. (Lietuvos Respublikos laiku), jį pateikiant viešųjų pirkimų platformos „Mercell“ priemonėmis.
  8. Pirkėjas neatsako už viešųjų pirkimų platformos „Mercell“ sutrikimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nevertinami.
  9. Pasiūlymuose nurodoma pirkimo objekto kaina pateikiama eurais, turi būti išreikšta ir apskaičiuota taip, kaip nurodyta Konkurso sąlygų 2 priede. Apskaičiuojant kainą, turi būti atsižvelgta į visą Konkurso sąlygų 1 priede nurodyto pirkimo objekto apimtį, kainos sudėtines dalis, į techninės specifikacijos reikalavimus ir pan. Į pasiūlytą kainą turi būti įskaityti visi mokesčiai ir visos tiekėjo išlaidos.
  10. Pasiūlymas turi galioti ne trumpiau nei 3 mėnesius nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek kiek numatyta Konkurso sąlygose.
  11. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį Pirkėjo prašymą.
  12. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša viešųjų pirkimų platformos „Mercell“ priemonėmis visiems tiekėjams, gavusiems Konkurso sąlygas.
  13. Tiekėjas iki galutinio pasiūlymo pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą viešųjų pirkimų platformos „Mercell“ priemonėmis iki pasiūlymų pateikimo termino pabaigos.

# KONKURSO SĄLYGŲ PAAIŠKINIMAS IR PATIKSLINIMAS

* 1. Pirkėjas atsako į kiekvieną tiekėjo viešųjų pirkimų platformos „Mercell“ priemonėmis pateiktą prašymą paaiškinti Konkurso sąlygas, jeigu prašymas gautas ne vėliau kaip prieš **4 (keturias)** darbo dienas iki pirkimo pasiūlymų pateikimo termino pabaigos. Į laiku gautą prašymą paaiškinti Konkurso sąlygas Pirkėjas atsako ne vėliau kaip per **3 (tris)** darbo dienas nuo jo gavimo dienos ir ne vėliau kaip likus **2 (dviem)** darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė Konkurso sąlygas, bet nenurodo, kuris tiekėjas pateikė prašymą paaiškinti Konkurso sąlygas.
  2. Nesibaigus pasiūlymo pateikimo, bet ne vėliau kaip likus **2 (dviem)** darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti Konkurso sąlygas.
  3. Pirkėjas nerengs susitikimų su tiekėjais dėl Konkurso sąlygų paaiškinimo. Bet kokia informacija, Konkurso sąlygų paaiškinimai, pranešimai ar kitas Pirkėjo ir tiekėjo susirašinėjimas yra vykdomas viešųjų pirkimų platformos „Mercell“ priemonėmis. Tiesioginį ryšį su tiekėjais įgalioti palaikyti: pirkimų vadybininkė Eglė Jankauskienė (tiesioginis kontaktas: el.p. [egle.jankauskiene@cementas.lt](mailto:egle.jankauskiene@cementas.lt), tel.nr. 842558315).

# PASIŪLYMŲ NAGRINĖJIMAS IR VERTINIMAS

* 1. Pateiktų pasiūlymų vertinimo procedūra vyks 2023 m. sausio 24 d., 13:00 val. (Lietuvos Respublikos laiku).
  2. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams pasiūlymų vertinimo procedūroje nedalyvaujant.
  3. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 4.7. punkte.
  4. Komisija nagrinėja ar tiekėjai pasiūlyme pateikė visus duomenis, dokumentus ir informaciją, apibrėžtą Konkurso sąlygose ir ar pasiūlymas atitinka Konkurso sąlygose nustatytus reikalavimus.
  5. Iškilus klausimams dėl pasiūlymų turinio ir Komisijai viešųjų pirkimų platformos „Mercell“ priemonėmis paprašius, tiekėjai privalo per Komisijos nurodytą protingą terminą, kuris negali būti trumpesnis nei **3 (trys)** darbo dienos, pateikti viešųjų pirkimų platformos „Mercell“ priemonėmis papildomus paaiškinimus nekeisdami pasiūlymo esmės.
  6. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo viešųjų pirkimų platformos „Mercell“ priemonėmis paprašyti tiekėjų per jos nurodytą protingą terminą, kuris negali būti trumpesnis nei **3 (trys)** darbo dienos, ištaisyti pasiūlyme pastebėtas aritmetines klaidas, nekeičiant pasiūlyme nurodytos bendros galutinės kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
  7. Kai pateiktame pasiūlyme nurodoma neįprastai maža kaina (30 proc. ar daugiau mažesnė nuo visų pateiktų pasiūlymų vidurkio), Komisija turi teisę, o ketindama atmesti pasiūlymą – privalo tiekėjo viešųjų pirkimų platformos „Mercell“ priemonėmis paprašyti per Komisijos nurodytą protingą terminą, kuris negali būti trumpesnis nei **3 (trys)** darbo dienos, pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
  8. Pirkėjo neatmesti pasiūlymai vertinami pagal mažiausios kainos kriterijų. Kainos vertinamos **eurais be PVM**. Pasiūlyme nurodyta kaina užsienio valiuta bus perskaičiuota eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo dieną.

# PASIŪLYMŲ ATMETIMO PRIEŽASTYS

* 1. Komisija atmeta pasiūlymą, jeigu:
     1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
     2. tiekėjas neatitiko minimalių kvalifikacijos reikalavimų;
     3. pasiūlymas (jei vykdomos derybos – galutinis pasiūlymas) neatitiko Konkurso sąlygose nustatytų reikalavimų (tiekėjo pasiūlyme nurodytas Pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
     4. tiekėjas per Pirkėjo nurodytą terminą neištaisė aritmetinių klaidų, turinčių esminę reikšmę sprendimui dėl laimėtojo atrinkimo, ir (ar) nepaaiškino pasiūlymo;
     5. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
     6. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
     7. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Pirkėjui nepriimtinos kainos.
  2. Apie pasiūlymo atmetimą tiekėjas informuojamas per **3 (tris)** darbo dienas viešųjų pirkimų platformos „Mercell“ priemonėmis nuo šio sprendimo priėmimo dienos.

# DERYBOS

* 1. Jei Pirkėjo netenkina pateikti pasiūlymai, Komisijos sprendimu visi Konkurso sąlygose nustatytus minimalius kvalifikacijos reikalavimus atitinkantys tiekėjai gali būti kviečiami deryboms.
  2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
  3. Derybos gali būti vykdomos dėl techninių, ekonominių, teisinių ir kitų pasiūlymo sąlygų siekiant ekonomiškiausio varianto. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymų vertinimo kriterijų.
  4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu viešųjų pirkimų platformos „Mercell“ priemonėmis nurodys laiką, kada reikia atvykti į derybas arba pateikti atnaujintus pasiūlymus raštu viešųjų pirkimų platformos „Mercell“ priemonėmis.
  5. Derybų procedūrų metu Komisija tretiesiems asmenims neatskleidžia jokios iš tiekėjo gautos informacijos be jo sutikimo. Jeigu derybos vykdomos susitikimų metu, derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai (tokiu atveju vertinamas tiekėjo anksčiau teiktas pasiūlymas).
  6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami Konkurso sąlygose nustatyta tvarka.
  7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę Konkurso pasiūlymų eilę, vertinamas pirminis neatvykusio tiekėjo pasiūlymas.

# SPRENDIMAS DĖL LAIMĖTOJO NUSTATYMO

* 1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos be PVM didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas gautas anksčiau.
  2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal Konkurso sąlygų nuostatas.
  3. Mažiausią kainą pasiūlęs tiekėjas yra skelbiamas laimėjusiu Konkursą ir jis kviečiamas sudaryti sutartį, nurodant laiką iki kada reikia sudaryti sutartį.
  4. Jeigu tiekėjas, kurio pasiūlymas pripažintas laimėjusiu, viešųjų pirkimų platformos „Mercell“ priemonėmis atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti Konkurso sąlygose nustatytomis sąlygomis, laikoma, kad tiekėjas atsisakė sudaryti pirkimo sutartį. Tuo atveju Pirkėjas siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

# PIRKIMO SUTARTIES SĄLYGOS

* 1. Pirkimo sutartis pasirašoma su laimėjusį pasiūlymą pateikusiu tiekėju Konkurso sąlygose nustatytomis sąlygomis bei vadovaujantis Civiliniu kodeksu.
  2. Pirkimo sutarties sąlygos:
     1. Visi Konkurso sąlygose ir sutartyje numatyti darbai susiję su pirkimo objektu turi būti atlikti iki 2023 m. gruodžio 31 d.
     2. Darbų atlikimo vieta – J. Dalinkevičiaus g. 2, LT-85118 Naujoji Akmenė.
     3. Atsiskaitymo sąlygos: 30 proc. sutarties kainos mokama avansu per 10 kalendorinių dienų nuo sutarties pasirašymo dienos, 70 proc. sutarties kainos mokama pagal suderintus atliktų darbų priėmimo-perdavimo aktus ir jų pagrindu išrašytas PVM sąskaitas-faktūras per 30 kalendorinių dienų nuo PVM sąskaitos-faktūros išrašymo dienos. Mokėjimo sumų dalies sulaikymas – 10 proc. sutarties kainos.
     4. Pirkimo sutarties įvykdymo užtikrinimo reikalavimas: reikalaujamas (10 proc. nuo bendros Sutarties kainos be PVM (draudimo bendrovės laidavimo raštas arba banko garantija, kuris galiotų visą darbų vykdymo laikotarpį).
  3. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat Pirkėjo pirkimo pradžioje nustatytos esminės Konkurso sąlygos.
  4. Vykdant pirkimo sutartį, esminės pirkimo sutarties sąlygos keičiamos nebus, jeigu:
     1. jos pakeičiamos numatant naujas sąlygas, kurios, jeigu būtų nustatytos Konkurso sąlygose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
     2. jos pakeičiamos numatant naujas sąlygas, dėl kurių, jeigu jos būtų nustatytos Konkurso sąlygose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
     3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
     4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
  5. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju.
  6. Sutartyje numatytų darbų atlikimo terminas gali būti pratęsiamas dėl šių aplinkybių: papildomų darbų atlikimo, valdžios institucijų veiksmų ar neveikimo, išskirtinai nepalankių gamtinių sąlygų, nenumatytų fizinių sąlygų, įskaitant geologines, hidrologines sąlygas, Pirkėjo uždelsimo pateikti Rangovui informaciją ar dokumentus, be kurių jis objektyviai negali pradėti arba tęsti darbų, Pirkėjo kitokio vėlavimo, kliūčių ar trukdymų, sukeltų arba priskiriamų Pirkėjui ar su juo susijusiems asmenims, kitų aplinkybių, kurios neegzistavo arba nebuvo žinomos sutarties pasirašymo metu ir kurių Tiekėjas protingomis pastangomis (atsižvelgiant į sąnaudas ir laiką) negalėjo arba neturėjo numatyti ir įsivertinti.
  7. Be pateisinamų priežasčių per sutartyje nustatytą terminą Pirkėjui nesumokėjus už tinkamai atliktą ir priimtą pirkimo objektą, tiekėjas gali pareikalauti mokėti 0,02 proc. dydžio delspinigius nuo vėluojamos sumokėti sumos už kiekvieną uždelstą dieną.
  8. Tiekėjui laikui (per pirkimo sutartyje numatytą terminą) ir (arba) tinkamai neįvykdžius pirkimo sutarties be pagrįstų ir nuo tiekėjo nepriklausančių aplinkybių, Pirkėjas priskaičiuoja 0,02 proc. dydžio delspinigius nuo neįvykdytos sutarties vertės tol, kol bus įvykdyti visi įsipareigojimai.

# BAIGIAMOSIOS NUOSTATOS

* 1. Tiekėjams pasiūlymų rengimo ir dalyvavimo Konkurse išlaidos neatlyginamos.
  2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, Pirkėjas ne vėliau kaip per **3 (tris)** darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.

# PRIEDAI

* 1. Techninė specifikacija.
  2. Pasiūlymo forma (lietuvių kalba).

# Konkurso sąlygų 1 priedas

**TECHNINĖ SPECIFIKACIJA**

1. Techninė specifikacija pateikiama atskiru dokumentu (techninis projektas, brėžiniai ir kt.) (priedas Nr. 3).
2. Atkreiptinas dėmesys, kad vietinės gamybos įrangai varžtiniai sujungimai, tarpinės ir įkamšos yra rangovo darbų apimtyje, t. y. turi būti įtrauktos į tiekėjo pasiūlymo kainą.

# Konkurso sąlygų 2 priedas

**PASIŪLYMAS**

**DĖL RANGOS DARBŲ PAGAL TECHNINĮ PROJEKTĄ „SANDĖLIAVIMO PASKIRTIES PASTATO STATYBOS, KITOS PASKIRTIES INŽINERINIŲ STATINIŲ STATYBOS, GAMYBOS PASKIRTIES PASTATO PAPRASTOJO REMONTO KEIČIANT PASKIRTĮ Į SANDĖLIAVIMO, J. DALINKEVIČIAUS G. 2, NAUJOJOJE AKMENĖJE PROJEKTAS“ PIRKIMO**

AB „Akmenės cementas“

(Adresatas)

\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Juridinio asmens kodas |  |
| PVM mokėtojo kodas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis konkurso skelbime, paskelbtame 2022 m. gruodžio 23 d. internetinėje svetainėje [www.apva.lt](http://www.apva.lt); konkurso sąlygose ir jų prieduose.

**Mes siūlome šiuos rangos darbus:**

|  |  |  |  |  |  |
| --- | --- | --- | --- | --- | --- |
|  | **Eil. Nr.** | **Pavadinimas** | **Sąnaudų  žiniaraščio Nr.** | **Bendras kiekis** | **Kaina,  Eur be PVM** |
| /AF/C01 | *1. Sandėliavimo paskirties  pastatas obj.Nr.01* | Architektūrinė dalis SA | SA\_SZ | žr. pagal TP kiekių žiniaraščius |  |
| /AF/C01 | Konstrukcijų dalis SK1 | SK\_SMZ-01 |  |
| /AF/C01 | Technologinė dalis T | T-AŽ-001 T-SŽ-001 |  |
| /AF/C01 | Šildymo, vėdinimo ir oro kondicionavimo dalis ŠV | ŠV\_SZ-001 |  |
| /AF/C01 | Vandentiekio ir nuotekų šalinimo dalis VN | VN\_SŽ-1 |  |
| /AF/C01 | Elektrotechnikos dalis E | E-SŽ-001 |  |
| /AF/C01 | Elektrotechnikos dalis E | E-SŽ-002 |  |
| /AF/C01 | Elektrotechnikos dalis E | E-SŽ-003 |  |
| /AF/C01 | Procesų valdymo ir automatizavimo dalis PVA | PVA\_SŽ-001 PVA\_SŽ-002 |  |
| /AF/C01 | Gaisro aptikimo ir signalizavimo dalis GAS | GAS\_SZ |  |
| /AF/C01 | Stacionarios gaisro gesinimo sistemos dalis SGGS | SGGS.MDŽ |  |
| /AF/C01 | *2. Deginimo  cechas obj.Nr.04* | Technologinė dalis T | T-AŽ-001 T-SŽ-001 |  |
| /AF/C01 | *3. Siurblinė  obj.Nr.05* | Architektūrinė dalis SA | SA\_SZ |  |
| /AF/C01 | Konstrukcijų dalis SK2 | SK2\_SZ-01 |  |
| /AF/C01 | Šildymo, vėdinimo ir oro kondicionavimo dalis ŠV | ŠV\_SZ-001 |  |
| /AF/C01 | Elektrotechnikos dalis E | E-SŽ-001 |  |
| /AF/C01 | Elektrotechnikos dalis E | E-SŽ-003 |  |
| /AF/C01 | *4. Sklypo planas,  išorės inžineriniai tinklai* | Sklypo planas SP | SP\_SZ |  |
| /AF/C01 | Konstrukcijų dalis SK2 | SK2\_SZ-01 |  |
| /AF/C01 | Vandentiekio ir nuotekų šalinimo dalis VN | VN\_SŽ-2 |  |
| /AF/D03 | *5. Įrangos gamyba* | KAK padavimo įrangos gamyba |  | 120 t |  |
| /AF/D05 | *6. Įrangos  montavimas* | KAK padavimo įrangos montavimas |  | 380 t |  |
| **Kaina Eur be PVM viso:** | | | | |  |
| **PVM suma Eur:** | | | | |  |
| **Kaina Eur su PVM viso:** | | | | |  |
| **Kaina EUR be PVM viso (žodžiais):** | | | | | |

**Siūlomi rangos darbai visiškai atitinka konkurso sąlygose nurodytus reikalavimus.** Jų atitiktį konkurso sąlygose nurodytiems reikalavimams pagrindžia kartu su pasiūlymu pateikiami dokumentai.

**Kartu su pasiūlymu pateikiami šie dokumentai:**

|  |  |  |
| --- | --- | --- |
| **Eil. Nr.** | **Pateikto dokumento pavadinimas** | **Dokumento puslapių skaičius** |
| 1. |  |  |
| 2. |  |  |
| 3. |  |  |
| .... |  |  |

**Vykdydami sutartį pasitelksime šiuos subtiekėjus (subrangovus)\*:**

|  |  |  |  |
| --- | --- | --- | --- |
| **Eil. Nr.** | **Subtiekėjo (subrangovo) pavadinimas** | **Prekės/paslaugos/darbai, kuriuos numatoma perduoti subtiekėjui (subrangovui)** | **Pirkimo dalis (dalis procentais), kuriai atlikti bus pasitelkiamas subtiekėjas (subrangovas)** |
| 1. |  |  |  |
| 2. |  |  |  |
| 3. |  |  |  |
| .... |  |  |  |

\* pildyti tuomet, jei sutarties vykdymui bus pasitelkiami subtiekėjai (subrangovai).

**Šiame pasiūlyme pateikta konfidenciali informacija\*\*:**

|  |  |
| --- | --- |
| **Eil. Nr.** | **Pateikto dokumento pavadinimas/dokumento dalis** |
| 1. |  |
| 2. |  |
| 3. |  |
| .... |  |

\*\* pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba kad visas pasiūlymas yra konfidencialus.

Pasiūlymas galioja iki 20\_\_-\_\_-\_\_.

Aš, žemiau pasirašęs (-iusi), **patvirtinu**, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyviams.

Aš **patvirtinu**, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš **suprantu**, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
| *Tiekėjo vadovo arba jo įgalioto asmens* |  | *parašas* |  | *Vardas Pavardė* |
| *pareigos* |  |  |  |  |